Laupäeval, 24. aprillil käisime Sinises mošees. See oli väga ilus ja suur. See on İstanbulis kõige suurem ja väidetavalt kõige tähtsam mošee. Seal lähedal asub Suur turg, kuhu mind samuti viidi. Sealsetel turgudel on hoopis teine kultuur kui näiteks kuskil Eesti turul. Müüjad on reeglina mehed, nägin vist ainult 1 naist. Müüjad  käivad turul oma kaubaga ringi, tulevad ise oma asju pakkuma ja karjuvad oma kauba hindasid. See oli alguses päris võõras. Kuna ma näen kohalikest erinev välja, tuldi minu juurde oma kaupasid inglise või vene keeles pakkuma.